**IEPIRKUMA**

**“Videonovērošanas sistēmas datu pārraides pakalpojumu nodrošināšana”**

**identifikācijas Nr.DPD 2016/09**

**NOLIKUMA SKAIDROJUMI NR.1**

Daugavpils pilsētas domes iepirkuma komisija (turpmāk – Iepirkuma komisija) 2016.gada 19.februāra sēdē (protokols Nr.2) ir izskatījusi ieinteresētu pretendentu uz e-pastu nosūtītās vēstules ar uzdotajiem jautājumiem uz kuriem Iepirkuma komisija sniedz sekojošas atbildes.

**Jautājums:**

Nolikuma 1.pielikuma “Tehniskā specifikācija” 3.2.punkts tehnisko prasību skaitā paredz nepieciešamību nodrošināt “aizsargātu sakaru kanālu (video datu aizsardzība), garantējot trešo personu tam piekļūšanas neiespējamību”. 3.3.punkts nosaka, ka jāparedz iespēja “organizēt aizsargātu sakaru kanālu (apsardzes signalizācijas datu aizsardzība) [..]”.

Savukārt 3.11.punkts tehnisko prasību skaitā paredz nepieciešamību nodrošināt videodatu šifrēšanu tīklos.

Ņemot vērā to, ka 3.11.punktā iekļauta prasība nodrošināt videodatu šifrēšanu, kas būtībā ir noteikta sakaru kanāla aizsardzības prasība, lūdzam skaidrot 3.2.punkta noteikumus, precizējot, kādi sakaru kanāla aizsardzības pasākumi domāti 3.2.punktā. Lūdzam skaidrot, vai 3.2.punktā paredzēto prasību skaitā ir tikai 3.11.punkta izpilde, vai papildus 3.11.punkta prasībām paredzami arī citi video datu aizsardzības pasākumi. Papildus lūdzam skaidrot saskaņā ar 3.3.punktu paredzamo aizsardzības pasākumu.

Pretendents apzinās, ka papildus 3.11.punktā paredzētajai datu šifrēšanai pildāmi pretendenta iekšējie datu aizsardzības pasākumi, tomēr šaubu novēršanai lūdz skaidrot 3.2.punkta un 3.3.punkta prasības.

Papildus lūdzam skaidrot, kādas datu aizsardzības prasības ievērojamas, ja datu šifrēšanu veic pakalpojuma sniedzējs, nevis pasūtītājs saviem spēkiem. Gadījumā, ja 3.11.punkta prasības iekļautas kļūdaini, lūdzam grozīt Nolikumā iekļauto tehnisko specifikāciju.

**Atbilde:**

Aizsargāts sakaru kanāls, Pasūtītāja skatījumā, nozīmē sakaru kanālu, kas nav pieejams un nav redzams trešajām personām.

Pretendents ir tiesīgs brīvi izvēlēties aizsargāta sakaru kanāla izbūves tehnoloģiju, piemēram VLAN, VPN vai arī kādu citu tehnoloģiju.

Pretendentam ir detalizēti jāapraksta, kādi dati tiek šifrēti, kādas šifrēšanas metodes tiek pielietotas.

**Jautājums:**

Nolikuma 1.pielikuma “Tehniskā specifikācija” 4.1.punkts paredz: “Pretendentam jābūt dokumentiem, kas apliecina tiesības nodrošināt šos pakalpojumus un pieredzi šajā jomā”.

Lūdzam skaidrot un apstiprināt, ka papildus Nolikuma 9.punktā norādītajiem dokumentiem nav iesniedzami papildus dokumenti, kas apstiprinātu tehnisko prasību 4.1.punktā mineto.

**Atbilde:**

Nolikuma 1.pielikuma “Tehniskā specifikācija” 4.1.punkta prasība ir izpildāma, iesniedzot Nolikuma 9.punktā noteiktos dokumentus.

**Jautājums:**

Nolikuma 10.7.punkts paredz: “Iepirkuma komisija publiski pieejamā datubāzē pārbaudīs, vai pretendents ir reģistrēts Būvkomersantu reģistrā [..]”.

Iepirkums tiek veikts par elektronisko sakaru pakalpojumiem, kuru ietvaros nav paredzēta būvniecības darbu izpilde. Nolikuma 8.punktā paredzētas pretendentiem izvirzāmās prasības, tajā skaitā saskaņā ar 8.3.punktu pretendentam jābūt reģistrētam elektronisko sakaru komersantam saskaņā ar Elektronisko sakaru likumu. Netiek izvirzīta prasība pretendentam būt reģistrētam Būvkomersantu reģistrā.

Lūdzam skaidrot Nolikuma 10.7.punkta noteikumus, to pamatotību un piemērtotību elektronisko sakaru iepirkuma gadījumā un nepieciešamības gadījumā grozīt Nolikumu.

**Atbilde:**

Nolikuma 10.7.punktā noteiktais ir tehniska kļūda, kas neuzliek pretendentam pienākumu būt reģistrētam Būvkomersantu reģistrā. Vienlaikus minētais neierobežo pretendenta iespēju piedalīties dotajā iepirkumā, jo nolikuma 8.punktā pretendentam izvirzītajās prasībās nav noteikta prasība par pretendenta reģistrēšanu Būvkomersantu reģistrā.

**Jautājums:**

Nolikuma 1.Pielikuma 3.7. punktā ir norādītas tehniskās prasības starp citu “*Nodrošināt paziņojumu nosūtīšanu par bojājumiem no video serveriem un video kamerām uz dotajiem e-pastiem:* *dpppvideo@daugavpils.lv* *un* *support\_bd@belam.lv**.”*

Vēršam Jūsu uzmanību, ka videoserveru un videokameru apkalpošana neietilpst Iepirkuma priekšmetā un uzņēmums, kurš nodrošina videonovērošanas sistēmas datu pārraides pakalpojumu nevar noteikt videokameru un videoserveru bojājumus.

Šajā sakarā lūdzam sniegt skaidrojumu: kādā veidā tiek noregulētas tiesiskās attiecības ar organizāciju, kas apkalpo videoiekārtu, tai skaitā videokameras un videoserverus, līdz kurai šī Iepirkuma pretendents nodrošina videonovērošanas sistēmas datu pārraides pakalpojumu, kā arī kādā veidā tiek reglamentētas atbildības zonas ar šo organizāciju?

**Atbilde:**

Nolikuma 1.Pielikuma 3.7.punktā norādītā tehniskā prasība: “Nodrošināt paziņojumu nosūtīšanu par bojājumiem no kuriem video serveriem un video kamerām uz dotajiem e-pastiem: dpppvideo@daugavpils.lv un support\_bd@belam.lv”,nozīmē, ka pretendentam ir jānodrošina piekļuvi pie izejošā pasta servera ar mērķi dienesta e-pasta ziņojumu automātiskai nosūtīšanai no esošiem video arhīviem un esošām videokamerām, kā uz augstāk norādītām e-pasta adresēm, tā arī uz jebkuru citu e-pasta adresi, kuru norādīs Pasūtītājs datu pārraides tīkla ekspluatācijas laikā.

**Jautājums:**

Nolikuma 1.Pielikuma 3.7.punktā ir norādītas tehniskās prasības starp citu “*Nodrošināt visu uzstādīto ierīču darbspēju, ņemot vērā apkārtējās vides apstākļus”.*

Šajā sakarā lūdzam sniegt skaidrojumu: vai norādītais punkts attiecas tikai uz Izpildītāja uzstādīto iekārtu vai arī uz citas organizācijas uzstādīto iekārtu?

**Atbilde:**

Nolikuma 1.pielikuma 3.7.punktā ir norādīta tehniskā prasība: “Nodrošināt visu uzstādīto ierīču darbspēju, ņemot vērā apkārtējās vides apstākļus”, attiecas uz Izpildītāja uzstādīto iekārtu.

**Jautājums:**

Līguma projekta (7.pielikums) 2.1.7.punktā ir norādīts Izpildītāja pienākums *sniegt bezmaksas konsultācijas ar iekārtu izmantošanu un noregulēšanu saistītos jautājumos.*

Šajā sakarā lūdzam sniegt skaidrojumu: vai norādītais Līguma punkts attiecas tikai uz Izpildītāja uzstādīto iekārtu vai arī uz citas organizācijas uzstādīto iekārtu?

Vienlaikus piedāvājam līguma 2.1.7.punktu izteikt sekojošā redakcijā: “2.1.7. *sniegt bezmaksas konsultācijas ar iekārtu izmantošanu un noregulēšanu saistītos jautājumos attiecībā uz Izpildītāja uzstādīto iekārtu.”*

**Atbilde:**

Līguma projekta (7.pielikums) 2.1.7 punktā prasība: ”Izpildītāja pienākums sniegt bezmaksas konsultācijas ar iekārtu izmantošanu un noregulēšanu saistītos jautājumos”, attiecas uz Izpildītāja uzstādīto iekārtu.

Iepirkuma komisijas priekšsēdētāja *(personiskais paraksts)* J.Kornutjaka